钦定古今图书集成/明伦汇编/氏族典/第529卷 > 郭翰
## 钦定古今图书集成/明伦汇编/氏族典/第529卷 > 郭翰

按《唐书刘祎之传》：祎之赐死，麟台郎郭翰怅叹其文，
贬巫州司法参军。翰尝为御史，巡察陇右，多所按劾。
次宁州，时狄仁杰为刺史，民争言有异政。翰就馆，以
笔纸置于案，谓僚属曰：“‘入其境其政可知。愿荐使君
美于朝’。即命驾去。性宽简，读《老子》至‘和其光，同其尘’，
慨然曰：‘大雅君子，以保其身’。”乃辞宪官，改麟台郎云。